На основу члана 37. став 1 тачка 7. Статута Града Ниша („Службени лист Града Ниша", број 88/2008, 143/2016 и18/2019),

 Скупштина Града Ниша, на седници од \_\_\_. \_\_\_\_\_\_ 2022. године, донела је

**О Д Л У К У**

**о стављању ван снаге Одлуке о покретању поступка за реализацију пројекта јавно-приватног партнерства за супституцију дела производње топлотне енергије из фосилних горива, без елемената концесије**

**Члан 1.**

Ставља се ван снаге Одлука о покретању поступка за реализацију пројекта јавно-приватног партнерства за супституцију дела производње топлотне енергије из фосилних горива, без елемената концесије („Службени лист Града Ниша", број 36/2021).

**Члан 2.**

Ова одлука ступа на снагу осмог дана од дана објављивања у „Службеном листу Града Ниша".

Број:

У Нишу,\_\_.\_\_. \_\_\_\_\_. године

**СКУПШТИНА ГРАДА НИША**

Председник

др Бобан Џунић

ОБРАЗЛОЖЕЊЕ

Скупштина града Ниша је Одлуком о покретању поступка за реализацију пројекта јавно-приватног партнерства за супституцију дела производње топлотне енергије из фосилних горива, без елемената концесије („Службени лист Града Ниша", број 36/2021) покренула наведени поступак и овластила ЈКП „Градска топлана“ Ниш да као јавни тело исти спроведе у складу са Законом о јавно-приватном партнерству и концесијама.

 Имајући у виду да је ЈКП „Градска топлана“ Ниш покренула поступак јавне набавке, ради избора приватног партнера који је обустављен Одлуком број 04-31/25 од 13.05.2022. године, Градска управа за комуналне делатности и инспекцијске послове израдила је нацрт Одлуке о стављању ван снаге Одлуке о покретању поступка за реализацију пројекта јавно-приватног партнерства за супституцију дела производње топлотне енергије из фосилних горива, без елемената концесије.

На наведени нацрт Одлуке прибављено је мишљење Градске управе за органе Града и грађанска стања, број 3483-1/2022-08 од 26.12.2022. године.

 В.Д. НАЧЕЛНИКА

 Душица Јанојлић